มีประจำเดือนครั้งสุดท้ายเมื่อวันที่24มิ.ยและมีอะไรกับแฟนหลังจากนั้นค่ะ และเดือนถัดมาประจำเดือนขาดไป(ปกติประจำเดือนขาดบ่อยค่ะ)เมื่อวันที่13ส.คที่ผ่านมามีอาการเวียนหัว อาเจียน มีไข้ต่ำๆ ทานอาหารได้น้อยลง เหม็ยกลิ่นอาหาร แต่มีอาการคัดหน้าอกและปวดหลังและท้องน้อยคล้ายอาการเป็นประจำเดือนจึงอยากทราบค่ะว่าอาการแขบนี้ท้องไหม(ตรวจแล้วไม่พบค่ะแต่ยังไม่ได้ไปหา)
สวัสดีค่ะ หากได้ตรวจหาการตั้งครรภ์เอง โดยตรวจได้อย่างถูกต้อง และตรวจเมื่อประจำเดือนขาดไปแล้ว ไม่พบการตั้งครรภ์ ก็แสดงว่าไม่มีการตั้งครรภ์เกิดขึ้น ดังนั้น การที่ประจำเดือนไม่มา จึงเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น แต่หากประจำเดือนมักจะขาดหายไปบ่อยๆ คือมีระยะห่างระหว่างรอบประจำเดือนที่นานกว่า 45 วัน ก็อาจเกิดจากสาเหตุอื่นๆ เช่น การผลิตฮอร์โมนของรังไข่ผิดปกติ (เช่น จากการมีภาวะถุงน้ำจำนวนมากในรังไข่) มีภาวะไทรอยด์ฮอร์โมนผิดปกติ เป็นต้นหากยังคงมีระยะห่างระหว่างรอบประจำเดือนที่มากกว่า 45 วัน แนะนำควรไปพบแพทย์เพื่อตรวจหาสาเหตุค่ะสำหรับอาการเวียนหัว อาเจียน มีไข้ ทานได้น้อย คัดหน้าอก ปวดหลัง ปวดท้องน้อย อาจเป็นอาการก่อนการมีประจำเดือนมาก็ได้ หรือเกิดจากสาเหตุอื่นๆ เช่น มีอาหารเป็นพิษ มีความเครียด วิตกกังวล เป็นต้น ดังนั้น หากประจำเดือนยังคงไม่มา และอาการต่างๆ ยังคงอยู่ ก็ควรไปพบแพทย์เพื่อหาสาเหตุค่ะ ในเบื้องต้น ก็ควรพักผ่อนให้เพียงพอ ไม่นอนดึก ไม่เครียด ทานอาหารที่ย่อยง่าย รสไม่จัด ไม่ดื่มชา กาแฟ และแอลกอฮอล์ เป็นต้น